b'\n_START_ARTICLE_\nKonstantin Graudus\n_START_PARAGRAPH_\nKonstantin Erich Wilhelm Graudus (s. 4. elokuuta 1965, G\xc3\xbctersloh) on saksalainen televisio- ja elokuvan\xc3\xa4yttelij\xc3\xa4._NEWLINE_Konstantin Graudus tuli tunnetuksi kotimaassaan h\xc3\xa4nen esiinnytty\xc3\xa4\xc3\xa4n TV-sarjoissa Adelheid und ihre M\xc3\xb6rder ja Doppelter Einsatz. Kansainv\xc3\xa4liseen tietoisuuteen h\xc3\xa4n nousi esitetty\xc3\xa4\xc3\xa4n p\xc3\xa4\xc3\xa4osan lyhytelokuvassa Staplerfahrer Klaus, josta tuli yksi genrens\xc3\xa4, parodisen kauhuelokuvan klassikoista. Euroopan saksankielisiss\xc3\xa4 maissa jo vuosikymmeni\xc3\xa4 suosittuna pysyneess\xc3\xa4 rikossarjassa Tatort h\xc3\xa4n esitti siepatuksi joutunutta tennispelaajaa. Uransa alkuvaiheissa Konstantin Graudus esitti TV-elokuvassa Moffengriet saksalaista rivisotilasta, joka rakastuu hollantilaiseen tytt\xc3\xb6\xc3\xb6n. Graudus on toiminut my\xc3\xb6s \xc3\xa4\xc3\xa4nin\xc3\xa4yttelij\xc3\xa4n\xc3\xa4 esiintyen muiden muassa Brad Dourifina elokuvassa Der W\xc3\xbcstenplanet ja Michael Imperiolina TV-sarjassa Sopranos._NEWLINE_Konstantin Graudus tunnetaan my\xc3\xb6s menestyksekk\xc3\xa4\xc3\xa4n\xc3\xa4 hevosten kasvattajana. Nyttemmin h\xc3\xa4n on ryhtynyt kasvattamaan my\xc3\xb6s irlantilaisper\xc3\xa4ist\xc3\xa4 dexter-karjaa. Graudus asuu Hampurissa, Neuenfelden kaupunginosassa. H\xc3\xa4nen perheeseens\xc3\xa4 kuuluu vaimon ja pojan lis\xc3\xa4ksi nelj\xc3\xa4 koiraa.'